Pankki
Vuonna 1811 keisari Aleksanteri I antoi määräyksen perustaa Turkuun Suomen ensimmäinen pankki, "Waihetus- Laina- ja Depositioni-Contori" (). Turusta Helsinkiin pankki muutti vuonna 1819. Tästä pankista tuli vuonna 1840 Suomen Pankki, joka on maailman neljänneksi vanhin keskuspankki. Varsinaiset keskuspankkitehtävänsä Suomen Pankki aloitti vasta 1800-luvun loppupuolella, kun Suomi oli saanut oman rahan ja maahan oli perustettu liikepankkeja.
Nisulan osuuskassa
Nisulan osuuskassa (myöh. Nisulan osuuspankki) oli jyväskyläläinen paikallispankki, joka on nyttemmin sulautunut Keski-Suomen osuuspankkiin. Nisulan osuuskassa perustettiin vuonna 1902 ja se toimi ensimmäiset vuotensa Nisulan kartanon omistajan Aatos Schildtin suojeluksessa. Myöhemmin seppä Turpeinen otti johtotehtävät, ja pankki muodostui Jyväskylän palkansaajien pankiksi. Pankin pääkonttori rakennettiin 1960-luvun lopulla keskeiselle kauppapaikalle, Asemakadun ja Kauppakadun risteykseen.